CELEX: 22003A1230(02)
Language: mt
Date: 2003-12-30 00:00:00
Title: Protokoll li jimmodifika r-raba’ Protokoll li jippreskrivi l-kondizzjonijiet li għandhom x’jaqsmu mas-sajd provduti fil-Ftehim dwar is-sajd bejn il-Komunità Ekonomika Ewropea, mill-banda waħda, u l-Gvern tad-Danimarka u l-Gvern Lokali tal-Grenlandja, mill banda l-oħra

Avviż Legali Importanti

|

22003A1230(02)

Official Journal L 342 , 30/12/2003 P. 0045 - 0048

		Protokollli jimmodifika r-raba’ Protokoll li jippreskrivi l-kondizzjonijiet li għandhom x’jaqsmu mas-sajd provduti fil-Ftehim dwar is-sajd bejn il-Komunità Ekonomika Ewropea, mill-banda waħda, u l-Gvern tad-Danimarka u l-Gvern Lokali tal-Grenlandja, mill banda l-oħraBħala riżultat tal-laqgħa tal-Kumitat Konġunt tas-16 sat-18 ta’ Ġunju 2003, ir-raba’ Protokoll [1] huwa modifikat kif ġej, b’effett mill-1 ta’ Jannar 2004:1. Artikolu 1 jiġi mibdul b’dan li ġej:"Artikolu 11. Dan il-Protokoll għandu japplika għal attivitajiet tas-sajd mill-1 ta’ Jannar 2001 sal-31 ta’ Diċembru 2006.2. Il-kwoti riferiti f’Artikolu 2 tal-Ftehim għandhom jiġu fissati kull sena fid-dawl ta’ tagħrif xjentifiku disponibbli. Għandhom jiġu kalkolati bħala l-bqija tal-qbid totali permess tal-Grenlandja wara li jitnaqqsu l-kwantitajiet riferiti fl-ewwel paragrafu ta’ Artikolu 7 tal-Ftehim u indikati f’Artikolu 2, izda m’għandhomx jaqbżu l-kwantitajiet li ġejjin:(f’tunnellati metriċi) |Speċi | Ħażna tal-Punent (OSAM (NAFO) 0/1) | Ħażna tal-Lvant (ICES XIV/V) |Merluzz | pm | |Salmur raġel | 0 | 25500 |Ħalibatt tal-Grenlandja | 1500 | 9000 |Gambli | 4000 | 5675 |Ħalibatt ta’ l-Atlantiku | 200 | 1000 |Il-ħuta Mallosus villotus (għal-lixka tal-merluzz) | | |Roundnose grenadier | 1350 | 2000 |Snowcrab | 1000 | |Qbid sekondarju | 2000 | |3. Il-kwota għal gambli fil-Grenlandja tal-Lvant tista’ tinstad f’zoni fil-Punent tal-Grenlandja basta li arranġamenti għal trasferimenti ta’ kwota bejn sidien ta’ bastimenti mill-Grenlandja u l-Komunità Ewropea jkunu ġew stabbiliti fuq bażi ta’ kumpannija ma’ kumpannija. Il-Gvern responsabbli mill-Affarijiet Interni tal-Grenlandja għandu jindaħal biex jiffaċilita dawn l-arranġamenti. It-trasferimenti ta’ kwoti jistgħu jsiru biss f’massimu ta’ 2000 tunnellata metrika kull sena f’zoni tal-Grenlandja tal-Punent. Is-sajd imwettaq mill-bastimenti tal-Komunità għandu jseħħ fuq l-istess kondizzjonijiet kif preskritti fil-liċenza maħruġa lis-sid tal-bastiment tal-Grenlandja.4. Awtorizzazzjonijiet għal sajd sperimentali jistgħu jkunu disponibbli għal perjodu ta’ prova ta’ massimu ta’ sitt xhur kull wieħed, bi qbil ma’ Artikolu 9 u Anness V.5. Meta l-Partijiet jikkonkludu li kampanji sperimentali jkunu akkwistaw riżultati pozittivi, l-Gvern responsabbli mill-Affarijiet Interni tal-Grenlandja se jalloka 50 % ta’ l-opportunitajiet ta’ sajd għall-ispeċi ġodda lill-flotta tal-Komunità, sa’ l-aħħar tal-Protokoll. Dan, flimkien ma’ żieda korrespondenti fil-parti tal-kumpens finanzjarju riferit fl-Artikolu 11(2)."2. Artikolu 2 jiġi mibdul b’dan li ġej:"Artikolu 2Il-kwantitajiet riferiti fl-ewwel paragrafu ta’ Artikolu 7 tal-Ftehim huma hawnhekk stabbiliti fil-livelli li ġejjin kull sena:(f’tunnellati mettriċi) |Speċi | Ħażna tal-Punent (OSAM (NAFO) 0/1) | Ħażna tal-Lvant (ICES XIV/V) |Merluzz | 50000 | |Salmur raġel | 2500 | 5000 |Ħalibatt tal-Grenlandja | 4700 | 4000 |Gambli | 25000 | 1500" |3. Artikolu 3 jiġi mħassar:4. Artikolu 9 jiġi mibdul b’dan li ġej:"Artikolu 9Il-Partijiet għandhom jippromwovu l-kondotta ta’ sajd sperimentali fuq, fost affarijiet oħra, speċi tal-baħar fond, cephalopods, clams u l-ħuta Mallosus villotus (għal-lixka tal-merluzz) (ħażna tal-Ppunent) fl-ibħra tal-Grenlandja. Għal dan il-għan, għandhom ikollhom konsultazzjonijiet kulmeta waħda mill-Partijiet titlob u tistabbilixxi dan, fuq bażi ta’ każ b’każ, speċi rilevanti, kondizzjonijiet u parametri oħra. Il-Partijiet għandhom jimplimentaw is-sajd sperimentali bi qbil ma’ Anness V."5. Artikolu 11 jiġi mibdul b’dan li ġej:"Artikolu 111. Il-kumpens finanzjarju riferit f’Artikolu 6 tal-Ftehim għandu, matul il-perjodu ta’ validita ta’ dan il-Protokoll, jiġi fissat għal 42820000 EUR kull sena pagabbli fil-bidu ta’ kull sena tas-sajd.2. Il-parti tal-kumpens finanzjarju li tirrappreżenta 31760679 EUR hija meqjusa bħala l-ammont ta’ ritorn għal possibbiltajiet tas-sajd. Dak l-ammont għandu jiġi aġġustat matul il-kors ta’ kull sena tas-sajd fejn kull kwota supplimentari li taqbeż il-kwantitajiet tal-kwota riferiti fit-tabella f’Artikolu 1 tiġi allokata lill-Komunità. L-aġġustament għandu jiġi kalkolat fuq il-bażi tal-prezzijiet tas-suq ta’ l-ispeċi differenti li għalihom il-kwota supplimentari hija allokata.3. Il-Grenlandja għandha tagħmel disponibbli lill-Komunità kwantita ta’ 20000 tunnellata metrika ta’ ekwivalenti tal-merluzz, li l-Komunità tista’ tuża għall-għanijiet li takkwista possibbiltajiet supplimentari ta’ qbid. Il-kumpens aġġustat riferit fil-paragrafu 2 jista’ jikkonsisti minn sa 50 % ta’ dawn l-ekwivalenti tal-merluzz.4. Il-proċedura li trid tiġi segwita rigward l-allokazzjoni ta’ possibbiltajiet supplimentari ta’ qbid skond Artikolu 8 tal-Ftehim hija stabbilita f’Anness III.5. Il-kontribuzzjoni finanzjarja li toħroġ mill-ħlas dirett ta’ liċenzi mis-sidien tal-bastimenti se tiġi mnaqqsa mill-kumpens globali tal-Komunità kif dikarat fl-Artikolu 11(1). Il-miżati ta’ liċenzi ghal kull speċi u kull tunnellata metrika allokati għal bastimenti għandhom jiġu dikjarati bi qbil ma’ Anness VI. Il-modalitajiet tekniċi ta’ implimentazzjoni biex jiġu attribwiti liċenzi tas-sajd għandhom jiġu miftiehma permezz ta’ arranġament amministrattiv bejn il-Partijiet.6. Il-Grenlandja għandha timplimenta appoġġ ta’ l-estimi għas-settur tas-sajd għall-bqija tat-tliet snin tal-Protokoll bi qbil ma’ l-irbit tal-politika li tkun indaħlet għalihom fl-ittra tal-Prim Ministru tal-Grenlandja lill-President Prodi tat-12 ta’ Ġunju 2003. L-orjentazzjonijiet dwar strateġija u għanijiet tar-riforma tal-politika tas-sajd tal-Grenlandja, kif definiti u programmati b’mod indipendenti u awtonomu mill-Gvern responsabbli għall-Affarijiet Interni tal-Grenlandja, kif ukoll id-dettalji tekniċi rigward id-definizzjoni, l-implimentazzjoni u l-moniteragg ta’ l-appoġġ ta’ l-estimi għas-settur tas-sajd fil-Grenlandja għandhom jiġu stabbiliti f’arranġament amministrattiv bejn il-Grenlandja u l-Komunità Ewropea. Il-Grenlandja għandha talloka 500000 EUR biex iżżid l-estimi ta’ l-Istitut tar-Risorsi Naturali tal-Grenlandja."6. Artikolu 14 jiġi mibdul b’dan li ġej:"Artikolu 14Mhux aktar tard mit-30 ta’ Ġunju 2005, il-Partijiet għandhom jistmaw l-implimentazzjoni ta’ dan il-Protokoll bil-ħsieb li jħejju n-negozjati għall-Ftehim li jkun imiss."7. Anness I jiġi mħassar;8. Anness V jiġi emendat, kif ġej:"ANNESS VDettalji ta' implimentazzjoni għal sajd sperimentaliIl-Gvern responsabbli mill-Affarijiet Interni tal-Grenlandja u l-Kummissjoni Ewropea għandhom b'mod konġunt jiddeċiedu dwar operaturi tal-Komunità Ewropea, il-ħin l-aktar xieraq kif ukoll l-arranġamenti għall-implimentazzjoni ta' sajd sperimentali. Sabiex jiġi faċilitat ix-xogħol ta' tkixxif (exploratory) tal-bastimenti, l-Gvern responsabbli mill-Affarijiet Interni tal-Grenlandja (permezz ta' l-Istitut ta' Risorsi Naturali tal-Grenlandja) għandu jipprovdi tagħrif xjentifiku eżistenti u tagħrif bażiku ieħor.L-industrija tas-sajd tal-Grenlandja għandha tiġi assoċjata mill-viċin (kordinazzjoni u djalogu dwar l-arranġamenti għal sajd sperimentali).It-tul tal-kampanji għandu jkun ta' massimu ta' sitt xhur u minimu ta' tliet xhur, minbarra f'kazi fejn jinbidel mill-partijiet fil-ftehim.Għażla ta' kandidati għall-implimentazzjoni tal-kampanji sperimentaliIl-Kummissjoni Ewropea għandha tikkomunika lill-awtoritajiet tal-Grenlandja t-talbiet għal liċenzi għal sajd sperimentali. Dossier tekniku li jispeċifika:- l-karatteristiċi tekniċi tal-bastiment,- il-livell ta' għarfien dwar is-sajd ta' l-uffiċjali tal-bastiment,- il-proposta għall-parametri tekniċi tal-kampanja (tul, tagħmir, reġjuni ta' tkixxif (exploration), eċċ).Il-Gvern responsabbli mill-Affarijiet Interni tal-Grenlandja se jorganizza djalogu tekniku bejn l-amministrazzjonijiet tal-Gvern tal-Grenlandja u l-Kummissjoni Ewropea mas-sidien tal-bastimenti konċernati, jekk iqis li dan huwa meħtieġ.Qabel il-bidu tal-kampanja, is-sidien tal-bastimenti għandhom jissottomettu lill-awtoritajiet tal-Grenlandja u lill-Kummissjoni Ewropea:- dikjarazzjoni tal-qbid diġa abbord,- il-karatteristiċi tekniċi tat-tagħmir tas-sajd li jrid jintuża għall-kampanja,- assigurazzjoni li jikkonformaw mar-regolamenti tal-Grenlandja għas-sajd.Matul il-kampanja fuq il-baħar, is-sidien tal-bastimenti konċernati għandhom:- jipprovdu lill-Istitut tar-Rizorsi Naturali tal-Grenlandja, l-awtoritajiet tal-Grenlandja u l-Kummissjoni Ewropea b'rapport ta' kull ġimgħa dwar qbid kuljum u bil-ġbid (by haul), inkluża d-deskrizzjoni tal-parametri tekniċi tal-kampanja (pożizzjoni, fond, data u ħin, qbid u osservazzjonijiet jew kummenti oħra),- jikkomunikaw il-pożizzjoni, l-veloċita u lejn fejn sejjer il-bastiment bl-SMB,- jiżguraw il-presenza abbord ta' wieħed mill-osservaturi xjentifiċi tal-Grenlandja jew ta' osservatur magħżul mill-awtoritajiet tal-Grenlandja. Ir-rwol ta' l-osservatur se jkun li jiġbor tagħrif xjentifiku mill-qbil, kif ukoll li jieħu kampjuni mill-qbil. L-osservatur għandu jiġi trattat bħala uffiċjali tal-bastiment u s-sid tal-bastiment għandu jkopri l-ispejjeż ta' l-għajxien ta' l-osservatur matul il-waqfa tiegħu jew tagħha fuq il-bastiment. Id-deċiżjoni dwar il-ħin ta' l-osservatur abbord, it-tul tal-waqfa tiegħu jew tagħha u l-port fejn jitla' abbord u fejn jinżel se jiġu fissati bi qbil ma' l-awtoritajiet tal-Grenlandja. Minbarra jekk ikun hemm ftehim għal kuntrarju bejn il-partijiet, il-bastiment qatt m'hu se jiġi obbligat li jidħol f'port aktar minn darba kull xahrejn.- jissottomettu l-bastimenti għal spezzjoni malli jħallu l-ibħra tal-Grenlandja jekk l-awtoritajiet tal-Grenlandja jitolbu dan,- jiżguraw li jikkonformaw mar-Regolamenti tal-Grenlandja għas-sajd.Il-qbid inkluż il-qbil sekondarju miksub matul il-kampanja xjentifika jibqa' l-proprjeta tas-sid tal-bastiment.L-awtoritajiet tal-Grenlandja se jinnominaw persuna bħala kuntatt responsabbli biex tindirizza kull problema mhix prevista li tista' tfixkel l-iżvilupp tas-sajd sperimentali."9. Anness VI jiġi miżjud kif ġej:"ANNESS VIMiżati ta' liċenzaIr-rati li ġejjin[1] Ir-rati jistgħu jiġu addattati perjodikament mill-arranġament amministrattiv bejn il-Partjiet, hija u titqies is-sitwazzjoni tas-suq u tas-sajd.għandhom japplikaw:Speċi | EUR kull tunnellata mettrika |Salmur raġel | 52 |Ħalibatt tal-Grenlandja | 85 |Gambli | 74 |Ħalibatt ta' l-Atlantiku | 199 |Il-ħuta Mallosus villotus (għal-lixka tal-merluzz) | 7 |Roundnose grenadier | 10 |Snowcrab | 122 |"[1] ĠU L 209, tat-2.8.2001, p. 2.--------------------------------------------------